text: Syg af jalousi
  10 april 2013 kl. 08.37
  En forsmået mand opsøgte natten til onsdag sin tidligere kæreste på 21 år i Kolding, og da han opdagede, at hun var sammen med en anden mand, gik han til angreb på ham.
  Den 24-årige mand fra Esbjerg blev slået i hovedet med en lysestage og stukket i hoften med en kniv.
  Gerningsmanden flygtede efter overfaldet, men lokalpolitiet i Kolding har fået kontakt med ham.
  Han skal nu afhøres.
  